கேள்வி: வில்லிசைப்பாடல்களில் சிவனியம் பற்றி தகவல் சொல்.
பதில்: வில்லிசைப்பாடல்களில் சிவனியம் நெடிய மரபுடையது. படிமம்:Villuppaattu.jpg-திருச்செந்தூர் சாலையில் அமைந்துள்ள சாத்தா ஐயனார் கோவில் ஒன்றில் பங்குனி உத்தரம் திருவிழாவில் வில்லுப்பாட்டுக் கலைஞர்கள்]] File:A Villukkottu.JPG தமிழகம் இன்று நிகழ்கின்ற நாட்டாரியல் வில்லிசைக்கலை தொய்வின்றித் தொடர்ந்து நிகழ்கிறது. தென்மாவட்டங்களில் குறிப்பாக தூத்துக்குடி மாவட்டம், திருநெல்வேலி மாவட்டம், கன்னியாகுமரி மாவட்டம் தோன்றியதாக கருதப்படும் இக்கலை இந்த மாவட்டங்களில் உள்ள நாட்டார் தெய்வக் கோயில்களில் நிகழும் விழாக்களில் கட்டாயம் நிகழும் கலையாகவும், கோயில் வழிபாட்டுக்கூறுகளில் ஒன்றாகவும் திகழ்கிறது. வில் என்ற இசைக்கருவியை இயக்கி, கதையைப்பாடி விளக்கம் அளிப்பது இதன் நடைமுறை. இதற்குரிய பக்க இசைக்கருவிகள் குடம், உடுக்கு, கட்டை ஆகியன. இன்று பிற இசைக்கருவிகளையும் பயன்படுத்துகின்றனர். வில்லிசைக்கலைக்கு என்று கதைப்பாடல்கள் உள்ளன. இந்தக் கதைப்பாடல்கள் குறிப்பிடும் கதைகள் குறிப்பிட்ட கோயில்களில் உறைந்த தெய்வம் தொடர்பானதாக உள்ளன. பொதுவான புராணம், இதிகாசம் தொடர்பாகவும் உள்ளன. வில்லிசைக் கதைப்பாடல்கள் வில்லிசைக் கலைநிகழ்ச்சியில் பாடுவதற்கென்றே இயற்றப்பட்டவை. இவற்றின் காலம் கி.பி.17,18,19 ஆம் நூற்றாண்டுகள் என்று கூறமுடியும். வில்லிசைப் பாடல்களில் சிலவற்றிற்கே ஆசிரியர் பெயரை அறிய முடிகிறது. வில்லிசைப் பாடல்களை அம்மானை வரிசையில் சேர்க்கும் வழக்கம் பொதுவனதாக இருந்ததாலும் இடையே உரைநடையும் விருத்தம் வேறு இசை வடிவங்களும் விரவி வருகின்றன. இத்தகைய வில்லிச்சைப் பாடல்கள் குறைந்த அளவிலேயே உள்ளன.
கேள்வி: வில்லிசைப்பாடல்களில் சிவனியம் - தெய்வங்களைக் குறித்த காப்பு பாடல்கள் பற்றி விளக்கவும்.
பதில்: File:Hindukailash.JPG வில்லிசைப் பாடல்களின் பொதுவான தன்மையாக உண்மையும், நேர்மையும் போற்றப்படுவதைக் கூறமுடியும். அதர்மம் அழிந்து அறம் மேலோங்க வேண்டும் என்ற காவியத்தன்மை வில்லிசைப் பாடல்களில் உண்டு. அதர்மத்தை அழிக்க கொடுஞ்செயல்கள் புரியவேண்டும் என்பதை கதைப்பாடல்கள் நியாயப்படுத்தவும் செய்கின்றான. இத்தகுதியைப் பெறுவதற்குரிய வரங்களை நாட்டார் தெய்வங்களுக்குச்சிவனே கொடுக்கிறார் என்பதையும், இச்செயல்கள் எல்லாம் கயிலை மலையிலேயே நிகழ்கின்றன என்பதையும் வில்லிசைப் பாடல்கள் கூறுகின்றன. இதனால் வில்லிசைப் பாடல்களில் பேசப்படும் தெய்வங்களின் தோற்றத்திற்கும், தெய்வத்தகுதிக்கும் கயிலைமலை முக்கிய இடம் வகிக்கிறது என்று வரையறை செய்ய முடியும். மரபுவழி இலக்கியங்களின் காப்புப்பாடல், அந்த இலக்கிய ஆசிரியர்களின் சமயச்சார்பைக் காட்டும் என்பதைப் பொதுவிதியாகக் கொள்ளலாம். இதை வில்லிசைப் பாடல்களுக்கும் பொருத்திப் பார்க்கலாம். வில்லிசைப் பாடல்களில் விநாயகர் குறித்த காப்பு பாடல்கள் பரவலாகவே உள்ளன. விநாயகன், சிவன் சக்தியும் கூடியதால் பிறந்தவன், கயமுகன் அரக்கனைப் புல்லாயுதத்தால் வென்றவன், கன்னியிடம் பயின்ற பாலகன், வல்லபையின் மணாளன், ஒரு கொம்பு, இரு செவிகள், மூன்று கண்கள், நான்கு வாய்கள் ஐந்து கரங்கள் உடையவன், வேதம் தொடர்பானவன், கந்தன் மூத்தவன், பாரதக்கதையை தன் வெண்கோட்டால் வரைந்தவன் என வில்லிசைப் பாடல்கள் குறிப்பிடுகின்றன. சிவனைக் குறித்த காப்புப் பாடல்கள் சிவனின் வடிவத்தை வருணிக்கின்றன. சக்தியைக் காப்பாகக் கூறும் வில்லிசைப் பாடல்கள் மிகக் குறைவாகவே கிடைத்துள்ளன. வில்லிசைப் புலவர்கள் சக்தியை அபிராமி, கல்யாணி, சிவகாமி, திரிசூலி, பத்திரகாளி என்று பல பெயர்களில் வழ்த்துகின்றனர். முருகனைக் குறித்த காப்புப் பாடல்கள் முருகன் வேள்வி மலையில் இருப்பவன், வள்ளி (தெய்வம்)யின் மணாளன், மயிலேறும் சேவகன், சேவல் கொடியோன் என்று குறிப்பிடுகின்றன.
கேள்வி: வில்லிசைப்பாடல்களில் சிவனியம் - மூன்றாம்வகை பாடல்கள் என்பது என்ன?
பதில்: மூன்றாம் பகுதியில் அமைந்த வில்லிசைப்பாடல்கள் அகால மரணமடைந்தவர் தொடர்பானவை. தற்கொலை அல்லது கொலை அல்லது விபத்து காரணமாக மரணமடையும் இளைஞனோ கன்னியோ அகால மரணமடைந்தவர்களாகக் கருதப்படுவர். இந்நிலையில் மரணமடைந்தவர் தெய்வத்தன்மை பெற கயிலைக்குச் சென்று வரம்பெற வேண்டும்;பூவுலகில் கோயில் கொள்ள உரிமை பெற வேடும் என்றெல்லாம் குறிப்பிடுகின்றன. இத்தகைய வில்லிசைப் பாடல்கள் அதிக அளவில் கிடைத்துள்ளன. தென்தமிழ்ப் பகுதிகளில் கிடைக்கின்ற அகாலமரணத் தொடர்புக்கதைப்பாடல்களில், புலமாடன் கதை, நீலசாமி கதை, ஒட்டன் கதை, சேர்வைக்காரன் கதை, தோட்டுக்காரி அம்மன் கதை, பூலங்கொண்டாளம்மன் கதை, எட்டு கூட்டத் தம்புரான் கதை, வலியதம்பி குஞ்சுதம்பி கதை, ஆந்திரமுடையார் கதை, முத்துப்பட்டன் கதை, சிதம்பர நாடார் கதை, வன்னியடி மறவன் கதை, வன்னிராசன் கதை, உடையார் கதை, பிச்சைகாலன் கதை, பொன்னிறத்தாளம்மன் கதை, உலகுடையார் கதை, அன்ந்தாயி கதை, புருஷா தேவிப்பாட்டு ஆகியன குறிப்பிடத்தகுந்தன. இத்தகு கதைகளில் சிவன் முக்கிய தெய்வமாகவும், தெய்வத்தை உருவாக்குபவராகவும் காட்டப்படுகிறார். அகால மரணமடைந்தவர், மரணமடைந்த உடனேயே கயிலை சென்று சிவனிடம் வரம் கேட்டு நிற்றல், சிவன் மட்டுமன்றி முருகன், பார்வதி ஆகிய தெய்வங்களிடம் வரம்பெறச் செல்லுதல், பூவுலகில் கோயில் கொள்ள வரம் கேட்டல்;தன்னுடன் நெருங்கியவர்களும் தெய்வநிலை பெற வரம் கேட்டல்;தங்களைக் கொன்றவர்களையும் அவர்களுடன் தொடபுடையவர்களையும் பழிவாங்க வரம் கேட்டல் போன்றவை எல்லாம் கயிலை மலையிலேயே நிகழ்கின்றன. தென்தமிழ் பகுதிகளில் வழக்கில் உள்ள நாட்டார் தெய்வங்களுள் சுடலைமாடன் என்ற தெய்வம் முக்கிமானதாகக் கருதப்படுகிறது. பகுப்பு:சைவ சமயம் பகுப்பு:நாட்டுப்புறவியல்